08/11/2012 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Expediente IN627A 2012/15-0

Para os efectos previstos no artigo 73 da Lei 34/1998, do 7 de outubro, do sector de hidrocarburos, no artigo 78 do Real decreto 1434/2002, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, e no artigo 1 do Decreto 62/2010, do 15 de abril, polo que se regula o trámite de competencia e os criterios de valoración no suposto de concorrencia de dúas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (GLP), sométese a información pública o seguinte proxecto de autorización administrativa: PETICIONARIO: Gas Galicia SDG SA, con CIF A15383284 e con enderezo para os efectos de notificacións na rúa Lisboa, s/n, Edificio Área Central, local 31-HIJ, 15707 - Santiago de Compostela (A Coruña). O 13/08/2004 esta dirección xeral resolveu outorgarlle a Gas Galicia SDG SA a autorización administrativa previa da rede de distribución para a subministración de gas natural nos termos municipais de Cee e Corcubión (A Coruña) e, o 16/05/2006, resolveu aprobar o proxecto de execución desta rede. As características básicas desta instalación, recollidas no proxecto, son as seguintes: • A distribución efectúase no rango de media presión B (MPB: máximo 4 bar e mínimo 0,4 bar). • A tubaxe é de polietileno de alta densidade (PE 100 SDR 17,6) e con diámetros de 200, 160, 110 e 90 mm. • A lonxitude da rede é de 14.446 m. O 03/02/2006 esta dirección xeral resolveu outorgarlle a Gas Galicia SDG SA a autorización administrativa para a instalación dunha planta satélite de recepción, almacenamento e regasificación de gas natural licuado no termo municipal de Cee, e aprobar o seu proxecto de execución. As características básicas desta instalación, recollidas no proxecto, son as seguintes: • A planta satélite de gas natural licuado (Planta Satélite de GNL) ten unha capacidade de almacenamento de 60 m 3. • A súa capacidade de gasificación de deseño é de 1.200 Nm 3 /h. e a súa capacidade de emisión máxima horaria é de 1.000 Nm 3 /h. • A presión máxima de almacenamento é de 5 bar. • Á saída da planta disponse dunha presión de 2,5 bar, quedando dentro do rango de presión MPB. • A planta está composta basicamente polas seguintes unidades: Unidade de descarga de camións cisterna; Unidade de almacenaxe; Unidade de regasificación forzada; Unidade de regasificación atmosférica; sistema de seguridade, instalación de corte por baixa temperatura; Unidade de regulación e medida; Unidade de odorización; e Sistema de produción de auga quente. • A planta está situada no Paraxe de Chafarís, no termo municipal de Cee (A Coruña). OBXECTO DA PETICIÓN: Autorización administrativa e aprobación do proxecto de execución correspondente á ampliación da capacidade de almacenamento da Planta Satélite de GNL instalada para a subministración de gas natural aos termos municipais de Cee e Corcubión. Esta ampliación da Planta de GNL consiste na instalación dun segundo depósito de 30 m 3 de capacidade xeométrica, ao lado do depósito existente de 60 m 3. Con esta ampliación, as características principais de funcionamento da planta de GNL serán os seguintes: ÁREA DE AUTORIZACIÓN: A solicitude de autorización administrativa afecta aos termos municipais de Cee e Corcubión, na provincia da Coruña. ORZAMENTO: Corenta e cinco mil setecentos cincuenta euros (45.750.-€). O que se fai público para coñecemento xeral e para que todas aquelas persoas, naturais ou xurídicas, que se consideren prexudicadas nos seus dereitos, poidan presentar as súas alegacións no prazo de 20 días a partir da data de publicación desta resolución, podendo examinar o correspondente proxecto na Dirección Xeral de Industria, Enerxía e Minas, Edificio Administrativo San Caetano, en Santiago de Compostela, así como na Xefatura Territorial da Coruña da Consellería de Economía e Industria, Praza Luís Seoane, s/n. Santiago de Compostela, 11 de outubro de 2012 O director xeral de Industria, Enerxía e Minas Ángel Bernardo Tahoces